Др (комедија у четири чина)/9
IX 

ЖИВОТА (сам) 

ЖИВОТА (враћа се, трљајући руке као човек задовољан послом који је свршио. Звони домаћи телефон): Ало! Ви сте, господине Николићу? Како, како? Па јел се вратио господин Дајч са берзе? Па? Та није могуће! То смо ми онда на великом губитку? Може, не кажем да не може, али... Па добро, шта каже господин Дајч, шта је разлог тако нагломе паду ратне штете? Да, да, ево ме, сићи ћу одмах доле! (Остави слушалицу и оде левим вратима) Славка, Славице! (некоме тамо): Не зовем тебе! Где је Славка? Нека дође овамо! (Враћа се столу и закључава касу) 

Др (комедија у четири чина)